కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Mumbai vs Delhi  Highlights: వాంఖడేలో ముంబయిని చిత్తుచేసిన ఢిల్లీ క్యాపిటల్స్
ముంబయి ఇండియన్స్‌ బౌలర్లలో జస్‌ప్రీత్ బుమ్రాతో సహా అందరి బౌలింగ్‌లోనూ పంత్ సిక్సర్ల మోత మోగించాడు. అతడ్ని నియంత్రించేందుకు ముంబయి కెప్టెన్ రోహిత్ శర్మ వరుసగా బౌలర్లని మార్చినా.. ప్రయోజనం లేకపోయింది.
Samayam Telugu | Updated:
Mar 25, 2019, 07:41AM IST
Mumbai vs Delhi  Highlights: వాంఖడేలో ముంబయిని చిత్తుచేసిన ఢిల్లీ క్యాపిటల్స్
హైలైట్స్
ఢిల్లీ యువ హిట్టర్ రిషబ్ పంత్ పరుగుల మోత
స్లాగ్ ఓవర్లలో వరుస సిక్సర్లు బాదిన పంత్
214 పరుగుల ఛేదనలో తేలిపోయిన ముంబయి
యువరాజ్ సింగ్ అర్ధశతకం
ఐపీఎల్ 2019 సీజన్‌లో ఢిల్లీ క్యాపిటల్స్ జట్టు ఘనమైన బోణి అందుకుంది. ముంబయి ఇండియన్స్‌తో వాంఖడే వేదికగా ఆదివారం రాత్రి ముగిసిన మ్యాచ్‌లో బ్యాటింగ్, బౌలింగ్‌లో సమష్టిగా రాణించిన ఢిల్లీ జట్టు 37 పరుగుల తేడాతో విజయం సాధించింది. తొలుత రిషబ్ పంత్ (78 నాటౌట్: 27 బంతుల్లో 7x4, 7x6) మెరుపు ఇన్నింగ్స్ ఆడటంతో 6 వికెట్ల నష్టానికి 213 పరుగులు చేసిన ఢిల్లీ.. ఆ తర్వాత లక్ష్య ఛేదనకు దిగిన ముంబయి ఇండియన్స్‌ని 176కే పరిమితం చేసింది. ముంబయి జట్టులో యువరాజ్ సింగ్ (53: 35 బంతుల్లో 5x4, 3x6), కృనాల్ పాండ్య‌ (32: 15 బంతుల్లో 5x4, 1x6) మాత్రమే చెప్పుకోదగ్గ స్కోరు చేశారు. మ్యాచ్‌లో హైలైట్ ఇన్నింగ్స్ ఆడిన రిషబ్ పంత్‌కి మ్యాన్ ఆఫ్ ద మ్యాచ్ అవార్డు లభించింది. సోమవారం రాత్రి 8గంటలకి రాజస్థాన్ రాయల్స్, కింగ్స్ ఎలెవన్ పంజాబ్ జట్ల మధ్య జైపూర్ వేదికగా మ్యాచ్ జరగనుంది.